text: 
  Rensch Nielsen, Ebeltoft, havde en konkurrence på Vejlemessen om navnet
   på et smykke. Løsningen var " Personality ", og præmien blev vundet
   af Harald Jensen, Vejle.
  
  
  DE BEERS CENTENARY åbnede den 8.september kontor i Moskva. Til stede 
  var foruden De Beers-topfolk russiske politikere, diplomater og 
  repræsentanter for landets diamantindustri og  -  handel.
  
  
  IB GAARN, guldsmed i Køge, har nylig restaureret sølvtøjet og en 
  lysekrone i Lellinge kirke. Her står han med den 300 år gamle 
  restaurerede alterkalk. ( Foto: Stig Hansen ).
  
  
  HENRY HEERUP, berømt billedkunstner, har tegnet årets kunstnersmykke for
   Smykkekæden. Det er hans første arbejde i sølv.
  
  
  Jubilæums-frimærke
  
  I 225 år har der været smykke- og ur-industri i Pforzheim. Jubilæet 
  blev fejret blandt andet af postvæsenet med udgivelsen af et 
  100 Pfennig-frimærke. Så længe oplaget rækker kan interesserede få et 
  eksemplar med førstedags-stempel hos Ständige Musterausstellung, 
  Poststrasse 1, W-7530 Pforzheim.
  
  
  Nye svende
  
  To svendeprøver blev bestået i august. Begge lærlinge er udlært hos 
  Royal Copenhagen A/S Georg Jensen Sølvsmedie. Til lykke til guldsmed 
  LYKKE ELKJÆR OLSEN og til korpussølvsmed GITTE TOFTESKOV RASMUSSEN.
  
  
  
  